Ахьмадана дагадеара цкъа Исмайлин Дудас шена дийцинарг. Мартанара жандармере кхайкхинера ша бохура цо цхьана дийнахь. Шена дина арз къастош ша цигахь даьккхиначу сохьтехь жандармере дукха адам деа бохура цо. Царна юкъахь бара массо куьпахь беже лелаш болу 1уй, саг1адоьхурш, г1елийдуьллурш, тхевнаш тохкурш, хьаштаг1наш йохурш. Шайна бевзиначу нахах мел хуург охьадуьллу бохура цара. Герзех воьттина хилча, ша а бухара а лерина.